4. ΝΟΜΟΘ. ΔΙΑΤΑΓΜΑ υπ' αριθ. 485 της 30/31 Οκτωβρίου 1947 Περί αναστολής της διώξεως των αποδημούντων εξ Ελλάδος Αρμενίων. Άρθρον 1. 1.Αρμένιοι το γένος, διωκόμενοι δι' αξιοποίνους πράξεις πάσης φύσεως ή καταδικασθέντες και εκτίοντες την ποινήν των είτε και μη, απαλλάσσονται πάσης διώξεως, εφόσον ήθελον εντός δύο μηνών από της ισχύος του παρόντος Νομ. Διατάγματος εγκαταλείψη το Ελληνικόν έδαφος δια να εγκατασταθούν εις την Σοβιετικήν Αρμενίαν. Και αν μεν δεν εξεδόθη κατ' αυτών οριστική καταδικαστική απόφασις ή ποινική δίωξις αναστέλλεται υπό όρον, εάν δε κατεδικάσθησαν αναστέλλεται υπό όρον η έκτισις της επιβληθείσης ποινής. 2.Η ποινική δίωξις ή η έκτισις της ποινής συνεχίζονται εάν οι κατά την προηγουμένην παράγραφον ήθελον οποτεδήποτε επανέλθη εις την Ελλάδα, μηδεμιάς επερχομένης κατά το χρονικόν τούτο διάστημα παραγραφής. Άρθρον 2. Οι βάσει του παρόντος Νομ. Διατάγματος απολυόμενοι των Φυλακών τελούν υπό ισοβίαν υπερορίαν, εν περιπτώσει δε καθ' ην ήθελον οποτεδήποτε καταληφθή επί Ελληνικού Εδάφους τιμωρούνται δια της ποινής της ειρκτής, εκτιομένης αθροιστικώς μετά της ανασταλείσης ποινής ή της ποινής της επιβληθησομένης δια το αδίκημα δι' ο ανεστάλη η ποινική δίωξις κατά τας διατάξεις του προηγουμένου άρθρου. Σελίς 164 Άρθρον 3. Περί της υπαγωγής των διωκομένων ή καταδικασθέντων εις τας διατάξεις του παρόντος Νομ. Διατάγματος αποφαίνεται ο Εισαγγελεύς του τόπου της διαμονής ή της κρατήσεως αυτών, πάσα δε αμφισβήτησις λύεται αμετακλήτως υπό του Συμβουλίου των Πλημμελειοδικών. Ο αυτός Εισαγγελεύς παραγγέλλει την εκ των φυλακών απόλυσιν των υπαγομένων εις την αναστολήν καταδίκων ή υποδίκων και την παράδοσιν αυτών υπό συνοδείαν εκτός των ορίων της Επικρατείας. Οι εν άρθρω 1 του παρόντος αναφερόμενοι, οίτινες δεν κρατούνται εν ταις φυλακαίς, τελούν μέχρι της ημέρας της αναχωρήσεώς των υπό αστυνομικήν επιτήρησιν κατά τα δι' αστυνομικών διατάξεων καθορισθησόμενα. Το μέτρον τούτο δύναται να ληφθή και δι' αποδημούντας Αρμενίους μη υπαγομένους εις το άρθρον 1. 